open-index/open-wikipedia-markdown huggingface dataset:
Suokukka

**Suokukka** (*Andromeda polifolia*) on pohjoisen pallonpuoliskon turvesoilla kasvava myrkyllinen varpu. Se on kanervakasveihin kuuluvan sukunsa ainoa laji. Suokukka sisältää myrkyllistä andromedotoksiinia, kuten vaiverokin (*Chamaedaphne calyculata*).

## Ulkonäkö ja koko

Suokukka kasvaa 20–30&nbsp;cm korkeaksi. Talven yli säilyvät nahkeat lehdet ovat varressa kierteisesti. Lehden lapa on 1–4 cm pitkä, muodoltaan tasasoukka tai pitkulainen, suippokärkinen ja laidoiltaan taakäänteinen. Alta lehdet ovat väriltään harmaanvalkoisia. Vaaleanpunaiset, pitkäperäiset nuokkuvat kukat ovat nelittäin tai viisittäin haarojen kärjessä. Kukan teriö on viisiliuskainen, 5–8&nbsp;mm pitkä ja ruukkumainen. Suokukka kukkii Suomessa kesäkuussa, Lapissa vasta heinäkuussa. Hedelmänä on kota. Suokukan maavarsisto ja juuristo on laaja, ja voi ulottua aina puolen metrin syvyyteen ja kasvaa kaksi metriä pitkäksi.

## Levinneisyys
Suokukkaa tavataan Euroopan, Aasian ja Pohjois-Amerikan havumetsävyöhykkeen turvesoilla. Levinneisyysalue ulottuu Isosta-Britanniasta, Ranskasta ja Alppien alueelta itään läpi Keski- ja Pohjois-Euroopan aina Venäjän Kaukoitään ja Japaniin saakka. Lajia tavataan edelleen Alaskassa, Kanadassa ja Yhdysvaltain pohjoisosissa. Pohjois-Amerikan itäosissa esiintyy lajin toinen alalaji, ssp. *glaucophylla*. Suomessa suokukka on yleinen koko maassa. Runsaimmin sitä tavataan Pohjois-Suomessa.

## Elinympäristö
Suokukka kasvaa avosoilla, kuten rämeillä, nevoilla ja lettomättäillä, usein yhdessä karpalon kanssa.

## Kasvitaudit

Suokukassa saattaa joskus tavata hyvin kookkaita ja vahvan violetinsävyisiä lehtiä. Lehdet ovat lajille tyypillisen sienitaudin, suokukkapöhön (*Exobasidium karstenii*) vaivaamia.

## Lähteet
* *Oulun kasvit. Piimäperältä Pilpasuolle.* Toim. Kalleinen, Lassi & Ulvinen, Tauno & Vilpa, Erkki & Väre, Henry. Luonnontieteellinen keskusmuseo, Kasvimuseo, Norrlinia 11 / Oulun kaupunki, Oulun seudun ympäristövirasto, julkaisu 2/2005. Yliopistopaino, Helsinki 2005.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
*Laji.fi: Suokukka (''Andromeda polifolia'')
*Kasviatlas 2010: Suokukan levinneisyys Suomessa
*Pohjolan kasvien pauloissa: Andromeda polifolia - suokukka
*Den virtuella floran: Rosling: Suokukan levinneisyys pohjoisella pallonpuoliskolla
*Pinkka, Lajituntemuksen oppimisympäristö: Suokukka (''Andromeda polifolia'')
*Luontoportti: Suokukka (''Andromeda polifolia'')
*ITIS: Andromeda polifolia 
*United States Department of Agriculture (USDA): Andromeda polifolia 
*Flora of China: Andromeda polifolia
Karen Aabye

**Karen Aabye** (19. syyskuuta 1904 Kööpenhamina – 16. syyskuuta 1982 Bagsvaerd) oli tanskalainen arvostettu kirjailija ja journalisti. Aabyen kaunokirjallistakin tyyliä luonnehditaan journalistisen sujuvaksi joskin ihmiskuvaukseltaan pinnalliseksi. Häneltä on ilmestynyt tanskaksi peräti 41 teosta, joista on suomennettu ainakin:

* *Aurinko kiertää rataansa* (*Vi skall ikke ha penge tillbage*) Kustannusosakeyhtiö Tammi, Helsinki, Painettu Mikkeli 1945, Oy Vapauden kirjapaino. Tanskan kielestä suomentanut Juho Tervonen
* perheromaanisarja *Kolme Sydäntä* (*Det skete vid Kisum Bakke*)
* *Käy Aurinkoa kohden* (*Kvinde gaar mod solen*)

## Lähteet

## Aiheesta muualla
*Aabyen koko tuotanto
*Tanskalaiset kirjallisuuspalkinnot vuodelta 1961
Ramses IV

**Ramses IV** oli muinaisen Egyptin uuden valtakunnan kahdennenkymmenennen dynastian toinen faarao. Hän oli Ramses III:n viides poika, mutta isoveljet kuolivat ennen isäänsä. Ramses III hallitsi kolmen vuosikymmenen ajan. Ramses IV:n arvioidaan olleen valtaan noustessaan noin neljäkymmenvuotias. Hän hallitsi joko 1152–1146 eaa. tai kaksi vuotta myöhemmin.

Ramses IV pani alulle suuria rakennushankkeita ja määräsi suuria työläisjoukkoja kivilouhoksille. Hän teetti luettelon isänsä saavutuksista, *Harrisin papyruksen*, joka on tärkeä Egyptin historian dokumentti. Valta oli jo alkanut siirtyä keskushallinnolta lääninherroille. Ramses III:ta sanotaankin Egyptin viimeiseksi kaikkivaltiaaksi faaraoksi.

Ramses IV kuoli hallittuaan vain kuusi vuotta ja haudattiin kuninkaiden laaksoon KV2een. Hautakammio on säästynyt tulvavahingoilta ja sen seinämaalaukset ovat erinomaisessa kunnossa.

## Lähteet

## Aiheesta muualla
Aadolf Nassaulainen

**Aadolf Nassaulainen** (n.1250–1298) oli Nassaun kreivi ja Saksan kuningas vuosina 1292–1298. 

Rudolf Habsburgin kuoltua Aadolf Nassaulainen valittiin Saksan hallitsijaksi, mutta yrittäessään laajentaa hallintavaltaansa, joutui erimielisyyksiin joidenkin vaaliruhtinaiden kanssa, jotka sitten asettivat Albrekt I Itävaltalaisen ns. vastakeisariksi. Aadolf Nassaulainen kaatui taistelussa Albrekt Itävaltalaista vastaan Göllheimin lähistöllä vuonna 1298, jossa Albrekt surmasi Aadolfin henkilökohtaisesti.

## Lähteet
Lea Piltti

**Lea Maire Piltti** (vuosina 1932–1943 oik. **Piltti-Welcke**, vuodesta 1944 **Piltti-Killinen**; 2. tammikuuta tai 1. helmikuuta 1904 Rautjärvi – 5. helmikuuta 1982 Helsinki) oli suomalainen oopperalaulaja ja laulupedagogi. Hän oli aikansa maineikkaimpia koloratuurisopraanoita. Hän loi uran Keski-Euroopassa 1930- ja 1940-luvulla ja esiintyi myös Yhdysvalloissa.

## Ura
Piltti aloitti lauluopinnot 16-vuotiaana opettajanaan Anna Hagelstam. Lauluopintojen rinnalla hän kävi ensin keskikoulun, sitten Jyväskylän seminaarin, josta hän valmistui kansakoulunopettajaksi vuonna 1924. Ensikonserttinsa hän antoi 1926, ja debytoi pian Suomalaisessa oopperassa Léo Delibesin *[[Lakmé]]n* nimiroolissa. Piltti opiskeli laulua myös ulkomailla Pariisissa ja Berliinissä. Ensimmäinen ulkomainen kiinnitys oli Königsbergin oopperaan 1930, jolloin kansainvälinen ura lähti nousuun. Nelivuotisen sopimuksen hän teki Weimarin Deutsches Nationaltheaterin kanssa mutta vieraili samalla monissa Saksan oopperataloissa, muun muassa Berliinin valtionoopperassa, jossa Mozartin *[[Taikahuilu]]n* Yön kuningattaren rooli sai suurta kiitosta. Piltti kiinnitettiin Wienin valtionoopperaan 1. koloratuurisopraanoksi vuonna 1939, mutta hän teki edelleen lukuisia vierailuja saksalaisiin oopperataloihin. Säveltäjä Richard Strauss kutsui Piltin 75-vuotisjuhlakonserttinsa solistiksi. Konsertti radioitiin ympäri maailmaa. Yhteistyö Straussin kanssa jatkui vuoteen 1942, jolloin Piltti lauloi Straussin yksinlauluja ja säveltäjä toimi säestäjänä. Laulut tallennettiin myös äänilevylle. Piltti teki urallaan lukuisia levytyksiä. 1930-luvulla hän esiintyi Suomessa harvakseltaan, lähinnä konsertti- ja oratoriolaulajana. 

Piltti oli avioitunut Saksassa ja ottanut Saksan kansalaisuuden. Sota pakotti hänet palaamaan Suomeen 1943, ja 1940-luvulta alkaen hän teki pääosin konsertti- ja solistiesiintymisiä kotimaassa, Euroopassa ja Yhdysvalloissa. Piltti joutui sodan jälkeen kärsimään tiiviistä yhteyksistään kansallissosialistiseen Saksaan, ja hän joutui Saksan kansalaisena syksyllä 1944 internointileirille, jossa hän oli maaliskuuhun 1946 asti.

Vuonna 1949 Piltti aloitti laulupedagogin uransa. Hän toimi vuodesta 1966 Lahden, Jyväskylän, Hämeenlinnan ja Turun musiikkiopistojen laulunopettajana. Tunnetuimpia Piltin oppilaita olivat sopraano Anita Välkki ja basso Matti Salminen. Piltti vastaanotti Pro Finlandia -mitalin 1956, ja, muutama vuosi myöhemmin, 1961, hän piti jäähyväiskonserttinsa. Piltille myönnettiin professorin arvonimi vuonna 1974.

Piltti on haudattu Kuopioon. Kuopion Vanhalla hautausmaalla on kuvanveistäjä Heikki Häiväojan suunnittelema Lea Piltin muistomerkki (1985).
__NOTOC__
## Diskografia
* Lea Piltti: *Recordings 1937–1943.* Finlandia Classics FINCLA 8 (2014).

## Lähteet

## Kirjallisuutta
*
*
…Hits

**…Hits** on Phil Collinsin kokoelmalevy vuodelta 1998. Albumilla on myös kappaleita kolmelta soundtrack-albumilta.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Albumeilta
* Face Value (1981): 15
* Hello.. I Must Be Going (1982): 4 
* Against All Odds (Soundtrack) (1984): 7 
* Chinese Wall (1984): 3 
* No Jacket Required (1985): 11, 12, 16
* White Nights (Soundtrack) (1985): 9 
* …But Seriously (1989): 1, 6, 8
* Buster (Soundtrack) (1989): 5, 14
* Both Sides (1993): 10 
* Dance Into the Light (1996): 13
* …Hits (1998): 2

## Lähteet
* CD-levy 3984-23795-2 (Face Value Records, 1998)
Hikari Ōe

**Hikari Ōe** (, s. 1963) on japanilainen säveltäjä. Hän syntyi Nobel-palkitun kirjailija Kenzaburō Ōen pojaksi ja hänet nimettiin japanin kielen "valoa" merkitsevän sanan mukaan.

Hikari syntyi kehitysvammaisena. Hänellä todettiin aivokasvain, joka tosin saattaisi olla korjattavissa leikkauksella. Hikari vietiin leikkaukseen ja hän selvisi. Hänellä esiintyy yhä epileptisiä kohtauksia. 

Hikari Ōe oppi ensimmäisen sanansa 6-vuotiaana ja on aikuisenakin puhekyvyltään vajavainen. Kehitysvammasta huolimatta vanhemmat havaitsivat, että pojalla oli musiikillinen erityislahjakkuus. He päättivät hankkia Hikarille pianonsoitonopetusta Kumiko Tamuralta. Hikari alkoi ottaa pianotunteja ja opetteli pian myös säveltämään. Hänen tuotantoaan on julkaistu CD-levyillä, joista yksi voitti Japanissa klassisen musiikin palkinnon.

Kenzaburo Ōe on kirjoittanut kirjan *[[Hikarin perhe]]* (suomeksi 1997).

## Lähteet
* http://www.chninternational.com/hikarich.htm
Christian Sibelius

**Christian Sibelius** (28. maaliskuuta 1869 Hämeenlinna – 2. heinäkuuta 1922 Helsinki) oli suomalainen lääkäri, professori ja psykiatrian uudistaja. 

## Ammattiura
Sibelius nimitettiin psykiatrian dosentiksi Helsingin yliopistoon vuonna 1900. Hän kuului Alexander Homénin koulukuntaan ja toi neurologiaa Lapinlahden, Kivelän ja Marian sairaalaan. Hänen väitöstutkimuksensa ohjaajana toimi Homén, ja tutkielma käsitteli selkäytimen patologiaa; väitöskirja tunnustettiin erittäin ansiokkaaksi. Vuonna 1904 Sibeliuksesta tuli Lapinlahden mielisairaalan ylilääkäri ja vuonna 1908 Helsingin yliopiston psykiatrian ylimääräinen professori. Hän perusti Lapinlahteen neuropatologisen laboratorion ja hänen johdollaan sai alkunsa Suomen Psykiatriyhdistys vuonna 1913.

Huolimatta työstään mielisairaalan ylilääkärinä Sibelius selitti vuonna 1911 tietokirjaan *Oma maa* tekemässään artikkelissa, että terveyden ja mielisairauden välimaastoon sijoittuvat ihmiset ovat "degeneroituneita" ja "ehdottomasti ala-arvoisia yhteiskunnan jäseniä". 

Christian Sibeliuksen aloitettua ylilääkärinä Lapinlahdessa luovuttiin pakkokeinoista (jalkaraudat, oksennuttaminen, kuumat kylvyt) hoidossa kokonaan. Myös hoitomuotoja sekä sairaalan tiloja uudistettiin inhimillisemmiksi.

## Henkilöhistoria
Sibeliuksen isä, Hämeenlinnan kaupunginlääkäri Christian Gustaf Sibelius, kuoli 47-vuotiaana lavantautiin heinäkuussa 1868 ennen Christianin syntymää. Äiti oli Pyhäjoen rovastin tytär Maria Charlotta (o.s. Borg) (1841–1897). Jean-veljen lisäksi Christian Sibeliuksella oli sisar, opettaja Linda Maria (1863–1932), jonka mielenterveys horjui. Hän sairastui kaksisuuntaiseen mielialahäiriöön ja kuoli Nikkilän mielisairaalassa.  

Sibeliuksen puoliso oli kirjailija Nelma Sibelius (Kaino Ihanelma o. s. Swan) (1878–1970) ja heille syntyi neljä lasta.  Kaarina Marjatta Ahlström (1901–1989), Johannes (Jussi) Gustaf Christian (1904–1940), Rita (Riitta) Elisabeth Wangel (1907–2004) ja Harry Christian (1910–1951).   

Riitta Sibeliuksesta tuli sekä silmä- että reumatauteihin erikoistunut lääkäri. Hän avioitui neurologian erikoislääkäri Gustaf Adolf Wangelin (1894–1973) kanssa. 

Christian Sibelius oli, kuten veljensä Jean Sibelius, lahjakas kamarimuusikko ja esiintyikin nuorena veljensä kanssa.

## Lähteet
* 
* Arno Forsius: Houruinhoidosta mielenterveystyöhön – lyhyt katsaus psykiatrian vaiheisiin 
* HUS: Neurologia erkaantuu psykologiasta 
* Terveysportti: Suomen neurologian vaiheita

### Viitteet
Paul Le Flem

**Paul Le Flem** (18. maaliskuuta 1881 – 31. heinäkuuta 1984) oli ranskalainen klassisen musiikin säveltäjä, musiikkikriitikko ja kuoronjohtaja.

Le Flem oli bretagnelaista alkuperää. Hän opiskeli Vincent d'Indyn ja Albert Rousselin johdolla ja opetti itse myöhemmin mm. Erik Satieta ja André Jolivetia.

Bretagnelainen alkuperä on vaikuttanut moniin Le Flemin teoksiin. Hän sävelsi esimerkiksi neljä sinfoniaa, oopperoita, vokaalimusiikkia ja musiikin lyhytelokuvaan. Le Flem aloitti säveltämisen ennen ensimmäistä maailmansotaa ja piti tauon, mutta ryhtyi uudelleen tuotteliaaksi 1930-luvun lopussa. Le Flem jatkoi sävellystyötä vanhoille päivilleen asti. Neljännen sinfoniansa valmistuessa hän oli yli 90-vuotias. 

Le Flem oli 103-vuotias kuollessaan 31.7.1984.

## Lähteet
Langennut (sarjakuvahahmo)

**Langennut** on Marvel-kustantamon sarjakuvissa esiintyvä sarjakuvahahmo, joka tunnetaan Galactuksen ensimmäisenä apulaisena. Nykyään Langennut on siirtynyt palvelemaan synkkää Thanosta. Hahmon loi Keith Giffen. Langennut esiintyi ensimmäisen kerran *Thanos* -lehden numerossa 11 (2004). 

## Historia

Langenneen todellinen syntyperä on hämärän peitossa. Ikuisuuksia sitten, maailmojen tuhoaja Galactus soi Langenneelle suuret voimat yrityksessään luoda itselleen apulainen syötäväksi sopivien maailmojen löytämiseksi. Toisin kuin myöhemmät apurit jotka käyttävät kosmista voimaa, Langenneelle annettiin kyky hallita pimeää ainetta. Langennut vaikuttaisi kuitenkin olevan peräisin humanoidimaisesta rodusta. Hänen ihonsa tosin on mustan tai tummansinisen värinen. 

Galactus kuitenkin väsyi Langenneen julmuuksiin ja hulluuteen. Lopulta Galactus vangitsi ensimmäisen apulaisensa, joka kuitenkin pakeni vankilastaan ja iski Galactusta vastaan. Galactuksella ei kuitenkaan ollut vaikeuksia jälleen voittaa Langennutta ja niin tämä joutui jälleen vangiksi. 

Koska pimeää ainetta kuitenkin on lopullisesti, Langennut keräsi lopulta tarpeeksi energiaa paetakseen jälleen vankilastaan. Vihaisena hän etsi jälleen kostoa, mutta loputtomien tappioiden jälkeen Tähtilordi Peter Quill voitti tämän valtavien tappioiden kera ja vangitsi Langenneen Kylniin (Marvel-universumin supervankila, joka sijaitsee universumin laidalla). 

Hullu titaani Thanos kuitenkin hyökkäsi myöhemmin Kylniin ja seuranneessa hävityksessä Langennut vapautui. Tämä lähti jälleen etsimään Galactusta, kun Thanos iski mielipuolisen olennon kimppuun voittaen tämän. Käyttäen valtavia voimiaan Thanos aivopesi ja lobotomisoi Langenneen tehden tästä oman kuuliaisen apulaisensa.

## Voimat ja varusteet
 
Langennut hallitsee pimeää ainetta ja käyttää sitä voimanlähteenään samalla tavoin mitä Galactuksen muut apurit käyttävät kosmista voimaansa. Koska universumi koostuu suurimmaksi osaksi pimeästä aineesta, on Langenneelle loppumaton voimavarasto käytettävissään. Langennut selviää ilman apua avaruuden tyhjiössä vailla ruokaa tai juomaa. Hän voi lentää yli valonnopeutta (ja/tai voi siirtyä hyperavaruuteen). Langenneella on valtavat fyysiset voimat (hän nostaa noin 75 tonnia) ja kestävyys. Langennut on ampunut voimaiskuja, jotka ovat romuttaneet valtavia avaruuslaivoja. 

Langennut on luonteeltaan psykoottinen eikä hänellä ole minkäänlaista moraalia. Juuri tästä syystä Galactus karkotti hänet luotaan. Kummallista kuitenkin on, että Galactuksen "erottaessa" muita apulaisiaan, hän on yleensä poistanut kosmisen voiman hallinnan näiltä. Langennut on kuitenkin saanut säilyttää voimansa vaikka on usein yrittänyt riistää Galactuksen hengen. Thanos spekuloi Langenneen säilyneen voimatason olevan osoitus Galactuksen syyllisyydestä.
Lenin (jäänmurtaja)

**Lenin** oli Neuvostoliiton ydinkäyttöinen jäänmurtaja. Se oli maailman ensimmäinen ydinvoimalla toimiva siviilialus, ja ylipäätään ensimmäinen ydinkäyttöinen pinta-alus. Aikanaan se oli myös maailman voimakkain jäänsärkijä, sillä aluksen ydinvoimakoneistot kehittivät 44&nbsp;000 hevosvoimaa. Ensimmäiselle koeajolleen se lähti Leningradista vuonna 1959. Sen pääasiallinen tehtävä oli merenkulun avustaminen Murmanskin ja Vladivostokin välisellä väylällä, jonka pituus on 17&nbsp;600 kilometriä.  

Lenin rakennettiin Admiralteiskie verfi -telakalla Leningradissa, laskettiin vesille 1957 ja otettiin käyttöön 1959. Se palveli tehtävässään 30 vuotta ja poistettiin käytöstä 1989. Siinä oli kaksi reaktoria, jotka käyttivät neljää turbiinia, jotka taas käyttivät sähkömoottoreita.

## Tietoja
* Pituus: 134 m
* Leveys: 27,6 m
* Kyljen korkeus: 16,1 m
* Uppouma ilman köliä: 16&nbsp;000 BRT
* Nopeus: 18 solmua (33,3 km/h) 
* Reaktorit: alun perin, 3 × OK-150 (90 MW kukin), myöhemmin 2 × OK-900 (171 MW kukin).
* Propulsio: 3 sähkökäyttöistä potkuria. Yhteisteho 44&nbsp;000 hp (32,4 MWt)
* Helikopteri: 1 laskeutumisalusta

## Propulsio

Uudistetussa kahden reaktorin järjestelmässä reaktorit käyttivät neljää höyryturbiinia. Turbiinit pyörittivät sähkögeneraattoreita, jotka syöttivät virtaa aluksen ajomoottoreille.

## Reaktorivaurioita
Aluksella sattui sen käyttöiän aikana kaksi reaktorionnettomuutta, joiden vuoksi se oli muutaman vuoden pois käytöstä korjattavana. Tiedot eivät olleet julkisia ennen Neuvostoliiton hajoamista.

Helmikuussa 1965 aluksen kakkosreaktorin jäähdytysjärjestelmä sammui polttoaineen vaihdon aikana, ja reaktorissa ollut polttoaine suli osittain. Vaurioitunut reaktori haudattiin kaksi vuotta myöhemmin Novaja Zemljan ydinkoealueelle.

Vuonna 1967, pian polttoainetäydennyksen jälkeen järjestelmässä havaittiin vakava vuoto, joka ei ollut korjattavissa.  Reaktorit poistettiin, ja korvattiin kahdella tehokkaammalla. Alus palasi käyttöön 1970.

## Myöhemmät tapahtumat
*Lenin* poistettiin käytöstä 1989, koska sen runko oli tullut käyttöikänsä päähän. Alus valmistui museolaivaksi 2005.

## Katso myös
* Luettelo ydinkäyttöisistä siviilialuksista

## Lähteet
* Matti Korjula:"Lenin" koeajolle, 50 vuotta sitten, s. 87, Tekniikan Maailma 4.11.2009, nro 20/09

### Viitteet

## Aiheesta muualla
Lenin (täsmennyssivu)

**Lenin** voi olla:

*Vladimir Lenin, Neuvostoliiton ensimmäinen johtaja
*Lenin (jäänmurtaja), ydinkäyttöinen jäänmurtaja
Pyrophorus

**Pyrophorus** on eräs seppäkuoriaisiin (Elateridae) kuuluva suku. *Pyrophorus*-suvun kuoriaiset loistavat pimeässä elimistössään kemiallisessa reaktiossa valmistuvan valon avulla (bioluminesenssi), kuten eräs tutumpi kovakuoriainen eli kiiltomato, tosin ne eivät hehku niiden tapaan vaan loistavat taukoamatta. Suvun edustajilla on kaksi loistavaa pistettä. Lajit pystyvät muuttamaan loistonsa voimakkuutta, ne loistavat kirkkaammin vaaran uhatessa. Suvun edustajia voi tavata ainoastaan trooppisilta ja subtrooppisilta alueilta Amerikasta. Sukuun kuuluu monia lajeja.

Aikuiset käyttävät ravintonaan siitepölyä ja joskus pieniä hyönteisiä. Toukat syövät kasvien osia ja selkärangattomia, mukaan lukien toisia toukkia. Naaras munii munat maan sisään tai päälle. Myös munat ja niistä kuoriutuvat toukat loistavat hieman. Ne kasvavat hitaasti ja toukka-aste kestää joitain vuosia ennen koteloitumista.

## Aiheesta muualla
*YouTube-video Argentiinassa tavatusta loistavasta suvun edustajasta
*ITIS: Pyrophorus 
*University of Michigan, Animal Diversity Web (ADW): ''Pyrophorus'' 
*National Center for Biotechnology Information (NCBI): Pyrophorus
Chavo Guerrero

**Chavo Guerrero** (oikealta nimeltään *Salvador Guerrero IV*, s. 20. lokakuuta 1970) on showpainija, joka tunnetaan parhaiten painiajoistaan WWE-promootiossa. Hänet on tunnettu aikaisemmin nimillä Kerwin White, Liutenant Loco ja Chavito Guerrero. Guerrero on edesmenneen WWE Hall of Famessa olevan showpainijan Eddie Guerreron veljenpoika, ja hänen managerinaan toimii Eddie Guerreron leskeksi jäänyt vaimo Vickie Guerrero. Lisäksi Guerrero on showpainija Chavo Guerrero Sr:n poika. Guerrero on kotoisin El Pasosta Texasista.  

Painijana Guerrero on entinen ECW-mestari ja yhteensä kuusinkertainen keskisarjan mestari WWE- ja WCW-promootioissa. Hän on myös menestynyt *tag team* -otteluissa Eddie Guerreron parina saavuttaen WWE-mestaruuden viidesti.  

Guerrero painaa 98 kiloa ja on 175 senttimetriä pitkä. Hän hävisi kymmenessä sekunnissa ECW-mestaruuden WrestleMania XXIV:ssä Kanelle. Kyseessä on kaikkien aikojen nopein mestaruusottelu. Sen jälkeen Guerrero toimi SmackDown!issa jonkin aikaa Edgen, Curt Hawkinsin & Zack Ryderin kanssa La Familia -nimisessä ryhmässä. Myöhemmin ryhmään liittyi myös Bam Neely. 25. kesäkuuta 2011 Guerrero vapautettiin hänen WWE:n kanssa tekemästään sopimuksesta sen jälkeen, kun hän oli ilmaissut olevansa tyytymätön siihen suuntaan, johon hänen hahmonsa oli menossa.  

## Showpainitietoja

***Managerit**
**Major Gunns
**Chavo Classic
**Edge
**Eddie Guerrero
**Nick Nemeth
**Vickie Guerrero
**Bam Neely
***Sisääntulomusiikki**
****"Chavito Ardiente"** Jim Johnstonilta (WWE)
**"We Lie, We Cheat, We Steal" esittänyt Eddie Guerrero ja säveltänyt Jim Johnston (WWE) (käytti toimiessaan yhdessä Eddie Guerreron kanssa, 2003-2004)

## Mestaruudet
* 1x ECW Champion 
* 4x WWE Cruiserweight Champion
* 2x WWE Tag Team Champion w/Eddie Guerrero
* 2x WCW Cruiserweight Champion
* 1x WCW Tag Team Champion

## Lähteet
* GuerreroWrestling.com (Virallinen sivu)  

### Viitteet
Wołomin

**Wołomin** on kaupunki Puolassa Masovian voivodikunnassa. Kaupungissa on 36&nbsp;997 asukasta (2009) ja se sijaitsee noin 20 kilometrin päässä Varsovasta Białystokiin kulkevan rautatien varrella. Pinta-alaltaan kaupunki on 17,32 neliökilometriä. Wołominin asukkaita työllistää muun muassa lasiteollisuus, vaikka huomattava osa kaupungin työväestä käykin töissä Varsovassa. Vuonna 1919 kaupunginoikeudet saanut Wołomin tuli aiemmin lasitehtaansa ohella tunnetuksi myös järjestäytyneestä rikollisuudestaan.

## Lähteet

## Aiheesta muualla

* Kaupungin kotisivut
Juri Rytheu

**Juri Sergejevitš Rytheu** (, tšuktšiksi Юрий Рытгэв) (8. maaliskuuta 1930 Uelen, Tšuktšien niemimaa, Neuvostoliitto – 14. toukokuuta 2008 Pietari, Venäjä)  oli tšuktšeihin kuuluva kirjailija, kääntäjä ja toimittaja. Rytheu syntyi turkistenmetsästäjän poikana Venäjän Kaukoidässä Tšukotkalla kodassa. Hän valmistui Leningradin valtionyliopistosta opiskeltuaan 1949–1954 kirjallisuutta. Hän kirjoitti sekä tšuktšin kielellä että venäjäksi, jonka hän oppi koulussa. Tšuktšin kirjakieli kehitettiin vuonna 1932 eli Rytheun ollessa kaksivuotias.

Ensimmäisissä novellikokoelmissaan hän kuvaa ironiseen sävyyn tšuktšien alkukantaista elämää ja sosialistisen kulttuurin saapumista. Myöhemmissä teoksissa on kriittisiä aineksia, jotka kohdistuvat neuvostovaltaan onnen aikana.

Rytheun teoksista on suomennettu osia. Rytheu on myös toiminut käsikirjoittajana Georgi Kropatševin pitkässä elokuvassa *Sled rosomahi* (suom. Ahman jäljet) vuodelta 1978.

Rytheulle on myönnetty kansainvälisiä palkintoja muun muassa Venäjällä, Ranskassa ja Italiassa.

## Suomennetut teokset
* *Tie seestyvään aamuun.* (*Son v načale tumana, 1968*).
** Suomentanut Annikki Haapalainen. Petroskoi: Karjala-kustantamo 1983
** Suomentanut Mikko Saarinen. Moskova: Kustannusliike Raduga 1988.  Sarja: Neuvostoliitto-lehden kirjasto
** Suomentanut Mikko Saarinen. Helsinki: SN-kirjat 1988. 
* *Ihmissusi.* (*Teryky*). Suomentanut Esa Adrian. Helsinki: WSOY 1983. . Sarja: Neuvostokirjallisuutta
* Sisältää novellit:
** Kaikkein kauneimmat laivat
** Purjeet
** Teryky – ihmissusi
** Tulen vaalija
** Viimeistä huutoa olevat pilikenit
* 
* *Pohjoista unta*; suomennos saksankielisestä laitoksesta: Markku Mannila. Lyhennelmä teoksesta *Son v natšale tumana* (*Tie seestyvään aamuun*) julkaisussa Kirjavaliot, Helsinki: Valitut palat 1998 
;Novellit antologioissa
* Purjeet, suom. Erkki Peuranen, teoksessa *Kamelinsilmä*: neuvostokirjailijoiden kertomuksia, toim. Isaak Kramov ;suom Erkki Peuranen ym. Moskova: Edistys 1974

## Lähteet

## Aiheesta muualla
* Kuva ja kirjallisuusluettelo .
Cleveland Barons

**Cleveland Barons** on entinen NHL-joukkue joka pelasi NHL-liigassa kaksi kautta vuosina 1976–1978. Joukkueen kotipaikka oli Richfield Ohion osavaltiossa ja kotiottelunsa se pelasi Richfield Coliseumissa.

Seura sai alkunsa, kun California Golden Seals myytiin Oaklandista Clevelandiin ja se nimettiin Cleveland Baronsiksi. Aiemmin Clevelandissa oli pelannut samanniminen Cleveland Barons AHL-liigassa vuosina 1936–1973. Joukkue pelasi isokokoisella areenalla Richfieldissä (kapasiteetti 18 000/20 000 katsojaa), mutta areena ei koskaan täyttynyt kotipeleissä. Cleveland Barons lopetti liigataipaleensa kahden taloudellisesti ja pelillisesti huonosti menneen kauden jälkeen. Barons omisti kobra-maskistaan tunnetun maalivahti Gary Simmonsin joka pelasi urallaan myös California Golden Sealsissa.
Joukkue jäi kumpanakin kautenaan divisioonansa viimeiseksi eikä selvinnyt pudotuspeleihin saakka. 1978 joukkueen omistajat ostivat Minnesota North Starsin, johon siirtyi joukkueen parhaimpia pelaajia.

## Tilastot kausittain

### Kapteenit

*Jim Neilson, Bob Stewart ja Al MacAdam 

### Päävalmentajat
*Jack Evans 

## Lähteet
Orlan-luokan taisteluristeilijä

**Projekti 1144 Orlan** (**Kirov-luokka**) on Venäjän laivaston ydinkäyttöisten ohjusristeilijöiden  () muodostama alusluokka, jonka alukset ovat laivaston suurimpia ja voimakkaimpia. Ne toimitettiin alun perin Neuvostoliiton laivastolle. Joissain yhteyksissä niitä on nimitetty taisteluristeilijöiksi aluksen koon mukaan. Länsimaissa luokkaa kutsutaan Kirov-luokaksi ensimmäisen aluksen mukaan.

## Suunnittelu
Alukset ovat 252 metriä pitkiä. Niiden pääaseistuksena on pääkannen alle sijoitettuna 20 P-700 Granit -ohjusta (). Lisäksi aluksissa on vahva ilmapuolustus, 12x8 (yht 96) pitkän matkan S-300-ohjusta ja kaksi Osa-MA -laukaisinta, joihin on 40 ohjusta. Ensimmäisissä aluksissa oli kahdeksan 30&nbsp;mm AK-630-tykkiä, jotka myöhemmissä aluksissa korvattiin CADS-N-1 Kaštanilla. Tykkiaseistuksena on 130&nbsp;mm AK-130 (paitsi Kirov) ja sukellusveneiden torjuntaan kymmenen 533&nbsp;mm torpedoputkea ja Udav-1 ja RBU-1000 -syvyysraketinheittimet.

## Alukset

Neljästä rakennetusta aluksesta vain *Pjotr Veliki* on käytössä. *Admiral Nahimovin* piti palata suunnitelmien mukaan peruskorjattuna palvelukseen 2012. Venäjä suunnittelee myös *Admiral Lazarevin* peruskorjausta, mutta sen toteutuminen ei ole varmaa.

* *[[Kirov (1977)|Admiral Ušakov]]*, alun perin *Kirov* – poistettu käytöstä 2001
* *[[Admiral Lazarev]]*, alun perin *Frunze* – reservissä, odottaa päätöstä mahdollisesta peruskorjauksesta
* *[[Admiral Nahimov (1986)|Admiral Nahimov]]*, alun perin *Kalinin* – peruskorjauksessa, palaa palvelukseen 2011 tai 2012
* *[[Pjotr Veliki (1996)|Pjotr Veliki]]* (*Pietari Suuri*), alun perin *Juri Andropov* – palveluksessa
* *[[Dzeržinski (taisteluristeilijä)|Kuznetsov]]*, ennen nimillä: *Admiral Flota Sovetskogo Sojuza Kuznetsov*, *Dzeržinski* ja *Oktjabrskaja revoljutsija* – ei rakennettu valmiiksi

## Lähteet

## Aiheesta muualla
* Kirov Class (Type 1144.2) (Peter the Great) Heavy Missile Cruiser, Russia (naval-technology.com)
* Globalsecurity.org: Kirov class
* Mark Meredithin valokuvia aluksista
* Tietoa venäjäksi 
* navsource.narod.ru: Kolme luokan alusta yhteiskuvassa
Pentti Salmi (vuorineuvos)

**Veli Pentti Tapio Salmi** (14. helmikuuta 1930 Multia – 2. tammikuuta 2007 Helsinki) oli suomalainen vuorineuvos ja talouselämän vaikuttaja. Hän oli koulutukseltaan ekonomi.

Salmi tuli ensimmäisen kerran Enson palvelukseen vuonna 1957. Kymmenen vuotta myöhemmin hän siirtyi Säteri Oy:lle johtajaksi ja toimitusjohtajan sijaiseksi. Vuonna 1969 Salmi palasi Enson palvelukseen, ja hänestä tuli Aarne T. Hildenin seuraajana Enson toimitusjohtaja 1975–1988 ja yhtiön hallituksen puheenjohtaja 1983–1992. Salmen toimitusjohtajakautena Ensossa hallituksen puheenjohtajana toimi ajan vahva poliittinen ja idänkaupan vaikuttaja ministeri Olavi J. Mattila. Hänet tunnettiin innokkaana metsästäjänä ja golfin harrastajana.

## Huomionosoitukset
* Kauppatieteiden kunniatohtori, Helsingin kauppakorkeakoulu 1991

## Kirjallisuutta
* 

## Lähteet

## Aiheesta muualla
* Pentti Salmen muistokirjoitus Helsingin Sanomissa
Kaarle-kuninkaan metsästys

**Kaarle-kuninkaan metsästys** () on Fredrik Paciuksen säveltämä ooppera. Libreton kirjoitti Zachris Topelius. *Kaarle-kuninkaan metsästys* on ensimmäinen suomalainen ooppera. Se sai ensi-iltansa harrastelijavoimin Helsingissä 24. maaliskuuta 1852 Engelin teatteritalossa. Hankkeeseen osallistui 120 osanottajaa. Oopperan tekijät saivat suurta kansallista huomiota, ja teosta esitettiin puolenkymmentä kertaa. Esityksiin myytiin 5&nbsp;000 lippua, mikä oli siihen aikaan paljon. Ooppera esitettiin myös Tukholman Kuninkaallisessa oopperassa 1. joulukuuta 1856.

Oopperan ensiesitys vuonna 1827 valmistuneessa Engelin teatteritalossa edisti Helsingin uutta teatteritalohanketta. Ensi-illan jälkeisessä illanvietossa aloitettiin osakkeiden merkintä uutta teatterirakennusta varten, ja Nya Teatern vihittiin käyttöön vuonna 1860.

Oopperan solistina kalastajatyttö Leonoran osassa esiintyi Hanna Sofia Falkman (1824–1882).

Oopperan tapahtumat sijoittuvat nuoren Kaarle-kuninkaan metsästysretkelle Ahvenanmaalle vuonna 1672, ja kuninkaan seurueessa juonitaan vallankaappausta. Romanttisen tarinan teemoja ovat kunnianhimo, rakkaus ja valta.

Ooppera esitettiin ensimmäisen kerran suomeksi Viipurissa 7. maaliskuuta 1905. Oopperan suomenkielinen version levyttivät ensimmäisen kerran vuonna 2004 Porin Ooppera ja Pori Sinfonietta. Kapellimestarina levytyksellä oli Ari Rasilainen.

T. J. Särkän ohjaama romanttinen elokuva *[[Ballaadi]]* (1944) kertoo kuvitteellisen tarinan oopperan syntytaustasta.

## Lähteet
* MUHI: Artikkelisarja: Keisariajan alkuvuosikymmenet – Ooppera ja laulunäytelmä
* FIMIC: Suomalainen oopperamusiikki 
* Kirja ''Kansa, ooppera ja Kaarle-kuningas''.
* 
* Koivisto, Juhani: Kansa. ooppera ja Kaarle-kuningas. 2007.

### Viitteet

## Kirjallisuutta
* 

## Aiheesta muualla
* Kaarle kuninkaan metsästys. Ensimmäinen kotimainen ooppera, Suomen Kuvalehti, 19.03.1932, nro 12-13, s. 22, Kansalliskirjaston digitaaliset aineistot
* Kung Carls jagt, alkuperäinen teos ruotsiksi, topelius.sls.fi
Anna Netrebko

**Anna Jurjevna Netrebko** (, s. 18. syyskuuta 1971 Krasnodar, Neuvostoliitto) on venäläinen sopraano, joka kuuluu maailman huippusopraanoihin. Netrebko on ollut valtaosan urastaan lyyrinen sopraano, jolla on suuri ääni, ja hän oli kysytyin lyyrinen sopraano vuonna 2013. Netrebko on kuitenkin vuodesta 2014 siirtynyt dramaattisen sopraanon repertuaariin. Netrebkon ääni on sopraanolle harvinainen tummasävyinen.

## Ura

Netrebko aloitti laulajanuransa Mariinski-teatterissa Valeri Gergijevin ohjauksessa. Venäläisten oopperateosten lisäksi Netrebko on Mariinski-teatterissa tehnyt muun muassa *[[Lucia di Lammermoor]]in* Lucian roolin. Hän esiintyi Yhdysvalloissa ensi kerran 1995 Ludmilana Mihail Glinkan *[[Ruslan ja Ludmila]]ssa* San Franciscon oopperassa. Metropolitan-oopperassa hän esiintyi ensi kerran 2002 Natašana *[[Sota ja rauha (ooppera)|Sodan ja rauhan]]* Metin-ensi-illassa. Netrebko on vieraillut Mikkelin musiikkijuhlilla 1990-luvulla kolme kertaa Pietarin Mariinski-teatterin lauluryhmässä.

Netrebkon ensimmäinen studioalbumi *Opera Arias* ilmestyi 2003, ja se oli vuoden myydyimpiä klassisen musiikin levyjä.

Netrebko erotettiin New Yorkin Metropolitan oopperasta helmikuussa 2022 Venäjän hyökättyä Ukrainaan. Netrebko on tukenut Vladimir Putinia uudelleen valinnassa, eikä suostunut tuomitsemaan Putinia hyökkäyksestä eurooppalaiseen valtioon.

## Kansalaisuus

Netrebko sai heinäkuussa 2006 Itävallan kansalaisuuden, mitä paheksuttiin Venäjällä syvästi.

## Diskografia
### CD

* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 

### DVD

* , Glinka
* , Prokofjev
*  (konserttiäänitys Salzburgin musiikkijuhlilta 2005)
*  (konserttiäänitys Wienin valtionoopperan esityksestä 2005)
* , Villazón, Domingo
* , Mozart (konserttiäänitys Salzburgin musiikkijuhlilta 2006)

## Lähteet

* Kotisivut. 
* anna-netrebko.wbs.cz. 

### Viitteet

## Kirjallisuutta

* 
* 

## Aiheesta muualla

*
Lacrimosa

**Lacrimosa** on sveitsiläinen yhtye, jossa laulavat saksalaissyntyinen Tilo Wolff ja suomalainen Anne Nurmi.

Wolff julkisti vuonna 1990 Lacrimosan nimissä kasetin nimeltä *Clamor*. Vuonna 1991 hän perusti uuden levy-yhtiön nimeltä Hall of Sermon julkaisemaan Lacrimosan levyjä. Anne Nurmi liittyi Lacrimosaan 1994.

Alun perin Lacrimosan genre oli darkwavea tai jopa goottirockia, johon oli ajoittain lisätty metallimusiikista saatuja vaikutteita. *Inferno*-levyn (1995) jälkeen tyyli on kuitenkin kallistunut goottimetalliin.

## Diskografia
* *Angst* - 1991
* *Einsamkeit* - 1992
* *Satura* - 1993
* *Inferno* - 1995
* *Stille* - 1997
* *Elodia* - 1999
* *Fassade* - 2001
* *Echos* - 2003
* *Lichtgestalt* - 2005
* *Sehnsucht* - 2009
* *Live* - 1998 (kokoelma)
* *Vintage Classix* LPs - 2002 (kokoelma)
* *Lichtjahre* - 2007 (tupla-CD, live)
* *Sehnsucht* - 2009
* *Schattenspiel* - 2010 (kokoelma)
* *Revolution* - 2012
* *Hoffnung* - 2015
* *Testimonium* - 2017
* *Leidenschaft* - 2021
* *Leidenschaft, Pt.2* - 2022

### Singlet
* *Clamor* (kaksiraitainen demokasetti) - 1990
* *Alles Lüge* CDS - 1993
* *Schakal* CDS - 1994
* *Stolzes Herz* CDS - 1996
* *Alleine zu Zweit* CDS - 1999
* *Der Morgen Danach* CDS - 2001
* *Durch Nacht und Flut* CDS - 2002
* *Lichtgestalten* EP - 2005
* *The Party Is Over* EP-levy - 2005
* *I Lost My Star* - 2009
* *Feuer* - 2009
* *Mandula Nabula* - 2009
* *Morning Glory* EP-levy - 2013
* *Heute Nacht* EP-levy - 2013

### Mukana myös muilla
* *Aural Conception* - 1993 kokoelma-albumissa
** kappale "Gimme Something to Believe in"

* Artisti: Christian Dörge; Albumi: *Lycia* – 1993 kappaleissa
** "Mystiche Rosenmadonna"
** "Der Satyr"
** "Weltschmerz"
** "Kriegsvögel"

* Yhtye: Illuminate; Album: *Verfall* – 1995 kappaleessa
** "Love Never Dies"

* Yhtye: Atrocity; Album: *Non Plus Ultra* – 1999 kappaleessa
** "Siehst du Mich im Licht?"

* Yhtye: Kreator; Album: *Endorama* - 1999 kappaleessa
** "Endorama"

* Yhtye: Dreams of Sanity; Album: *[[Masquerade (Dreams of Sanityn albumi)|Masquerade]]* - 1999 kappaleessa
** "The Phantom of the Opera"

* Kokoelma-albumi: *10 Years of Zillo (1989 - 1999 Jubiläums Compilation)* - 1999 kappaleessa
** "Alleine zu Zweit (Sollemnis Mix)"

* Yhtye: Joachim Witt; Albumi: Bayreuth 3 - 2006

## Videografia
### VHS

* *The Clips 1993-1995* - 1995
* *Silent Clips* - 1997

### DVD

* *The Live History* - 2000
* *Musikkurzfilme * - 2005
* *Lichtjahre* - 2007

## Aiheesta muualla

* Virallinen kotisivu
* Lacrimosa Forever Official Mexican Fanclub
Viisi tiibetiläistä riittiä

**Viisi tiibetiläistä riittiä** on viidestä liikkeestä muodostuva jooga. Sen on tehnyt länsimaissa tunnetuksi Peter Kelder kirjasellaan *Viisi tiibetiläistä menetelmää*. Alkuteos *The Eye of Revelation* julkaistiin vuonna 1939. Kirjasessa esiteltyjen liikkeiden alkuperä on kiistanalainen. Kelderin mukaan hän on tutustunut niihin eläkkeelle jääneen brittiläisen everstin välityksellä, joka oli oppinut ne tiibetiläisiltä munkeilta.

Viittä tiibetiläistä riittiä käytetään fyysisen kunnon ylläpitoon ja kohentamiseen. Ne vahvistavat etenkin keskikehon lihaksia. Riitteihin ei itsessään sisälly henkisiä harjoituksia.

Viisi tiibetiläistä riittiä tunnetaan myös nimillä *tiibetiläiset liikkeet*, *viisi tiibetiläistä liikettä* ja *viisi tiibetiläistä menetelmää*. Ne ovat kuitenkin eri asia kuin tiibetiläinen jooga.

## Aiheesta muualla
*Yle:n terveysporttaalin ohjeet liikkeistä
Taisteluristeilijä

**Taisteluristeilijä** oli 1900-luvun alkupuolen suurelle risteilijän rungolle rakennettu taistelulaivan tavoin aseistettu sota-alus. Ne olivat vastasivat pituudeltaan ja aseistukseltaan taistelulaivaa, mutta suuremman nopeuden saavuttamiseksi niiden panssarointia oli kevennetty ja risteilijöiden tavoin niissä oli hyvin kapea ja soukka runko, jolloin aluksen märkäpinta jäi taistelulaivaa pienemmäksi. Ne oli tarkoitettu tuhoamaan vihollisen risteilijöitä sekä suorittamaan perinteisiä risteilijöiden tehtäviä eli tiedustelua, partiointia ja vihollisen kauppamerenkulun häirintää avomerellä. Tulivoimansa ja nopeutensa ansiosta taisteluristelijöiden katsottiin kykenevän helposti upottamaan kohtaamansa vihollisalukset taistelulaivoja lukuun ottamatta. Niiden tuli taistelulaivoja kohdatessaan paeta suuremman nopeutensa turvin ja ohjata omat taistelulaivat paikalle.

## Historia
Ensimmäiset taisteluristeilijät otti käyttöön Britannian kuninkaallinen laivasto. Sama Jackie Fisherin komitea, joka suunnitteli mullistavan *[[HMS Dreadnought (1906)|HMS Dreadnoughtin]]*, suunnitteli myös uuden risteilijän. Aluksissa oli 12 tuuman tykit risteilijöiden 9,2-tuumaisten sijaan. Ensimmäiset Invincible-luokan alukset valmistuivat 1908. Panssarointia niissä oli 6–7" siinä missä taistelulaivalla 11–12 tuumaa. Alusten nopeus oli 26 solmua taistelulaivan 20–21 solmun sijaan ja aseistus oli samaa kaliiperia. Kuninkaallinen laivasto kohdisti taisteluristeilijöihinsä suuria odotuksia, minkä seurauksena risteilijälaivaston modernisointia laiminlyötiin.

Saksan keisarikunnan laivasto alkoi pian rakentaa vastaavia aluksia. Ensimmäinen oli 1911 vesille laskettu *[[SMS Von der Tann]]*, joka oli huomattavasti hitaampi ja paremmin panssaroitu kuin kuninkaallisen laivaston alukset. Saksan laivasto kuitenkin uudisti myös ristelijöitään. Tästä syystä Saksa oli jonkin aikaa niskan päällä ns. risteilijäsodassa, jota käytiin valtamerillä ensimmäisen maailmansodan alkuvaiheessa. Ensimmäisessä maailmansodassa taisteluristeilijä osoittautui vanhentuneeksi konseptiksi, joten sen jälkeen päähuomio keskittyi lentotukialuksiin ja nopeisiin taistelulaivoihin.

## Lähteet

*
*

### Viitteet
Gretsch

**Gretsch** on vuonna 1883 perustettu soittimia tekevä yritys. Sen perusti Friedrich Gretsch, saksalainen maahanmuuttaja Yhdysvaltojen Brooklyniin. Friedrich Gretsch kuoli vuonna 1895, ennen kuin hänen pieni yrityksensä alkoi menestyä. Friedrichin kuoltua yrityksen toimintaa jatkoi tämän poika, Fred Gretsch, Sr. Fredin johtamana Gretsch teki laadukkaita soittimia tarkkuudella. Hän kasvatti yritystä kahdessa vuosikymmenessä suureksi yritykseksi. 

Gretsch teki alusta alkaen kitaroita, joita se tekee nykyäänkin. Gretsch valmistaa myös rumpuja. Gretschin kitarat ovat erityisesti tunnettuja rockabillyn ja countryn aloilla. Rummut ovat myös tunnettuja hiukan kevyemmässä musiikissa. Yrityksen tunnuslause on "That great Gretsch sound!" eli "Se upea Gretsch-soundi". 

Kitaristi Chet Atkinsin ehdotuksesta yhtiöllä työskennellyt Ray Butts kehitti häiriöäänet vaimentavan mikrofonin, jolle tuli nimeksi Filtertron. Kehitystyö tapahtui samanaikaisesti mutta riippumattomasti Gibsonilla työskennelleen Seth Loverin vastaavasta työstä. Kehitystyön tuloksena syntyi humbucker-mikrofoni.

## Gretschin valmistamia soittimia käyttäneitä muusikkoja

* Eddie Cochran
* Elvis Presley
*Brian Jones
* George Harrison
*Chet Atkins
* Malcolm Young
*Billy Duffy
*Michael Nesmith
* Anssi Kela
* Brian Setzer
* Charlie Watts

## Lähteet

## Aiheesta muualla

* Gretschin kotisivut
Uusklassimi (musiikki)

**Uusklassinen musiikki** eli **neoklassinen musiikki** on 1900-luvun alussa syntynyt länsimaisen taidemusiikin tyylisuunta, jonka perustajana pidetään Igor Stravinskia. Uusklassisessa musiikissa pyrittiin eroon 1800-luvun saksalaisesta romantiikasta, erityisesti Wagnerin vaikutuksesta, ja haettiin vaikutteita klassismin ja erityisesti barokin musiikista. Stravinski kuvasi suhdettaan wagnerilaiseen romantiikkaan toteamalla: ”Emme pääse mihinkään siitä, että wagnerilainen draama on pelkkää pöyhkeilyä.” Uusklassiselle musiikille tyypillistä on pyrkimys objektiivisuuteen ja asiallisuuteen. Musiikki on usein tanssinomaista, ja siinä on barokkimusiikin innoittama selkeä rytmiikka.

Tunnetuimpia uusklassisia säveltäjiä ovat Igor Stravinski, Paul Hindemith, ranskalainen Les Six-ryhmä ja Benjamin Britten. Suomalaisista säveltäjistä Einar Englund, Yrjö Kilpinen, Einojuhani Rautavaara ja Uuno Klami ovat säveltäneet myös uusklassista musiikkia, Ensio Kosta uusklassisistista viihdemusiikkia.

## Lähteet
* Sibelius-Akatemia: Neoklassismi 
* Sibelius-Alatemia: Uusklassinen
Puola (moottoritekniikka)

**Sytytyspuola** on ottomoottorin sytytysjärjestelmän osa, joka yhdessä sytytystulpan ja katkojan kanssa synnyttää kaasuuntuneen polttoaineen sytyttämiseksi tarvittavan kipinän.  

Puola on rakenteltaan kela, jonka käämissä on kaksi osaa: pienjännitekäämi (ensiö) ja suurjännitekäämi (toisio), jotka on käämitty rautasydämen päälle - eli puola vastaa toimintaperiaatteeltaan kuristinta tai muuntajaa.  Toiminnassa pienjännitekäämin kautta johdetaan aluksi sähkövirta akusta katkojan kärkien läpi, mikä synnyttää puolan rautasydämeen magneettikentän.  Kipinän synnyttämiseksi virta äkillisesti katkaistaan – joko avaamalla mekaanisen katkojan kärjet – tai nykyisin yleensä puolijohdekomponenttien avulla toteutetulla kärjettömällä katkojalla.  Tällöin magneettikentän äkillinen purkautuminen indusoi toisiokäämiin korkeajännitteen, joka purkautuu kipinänä sytytystulpan kärkien kautta. 

## Katso myös

* Kela (komponentti)
* Muuntaja
* Kipinäinduktori
Harry Leland

**Harry Leland** on Marvel-yhtiön sarjakuvahahmo ja Ryhmä-X:n vastustaja. Hän on mutantti ja hänen supervoimansa on lisätä elävän olennon tai minkä tahansa aineen massaa. Leland on Helvetintulen Klubin johtajia, koodinimeltään **Musta Lähetti**. Siviilissä hän on asianajaja.

## Historia
Leland tavattiin ensimmäisen kerran, kun Ryhmä-X hyökkäsi Helvetintulen klubin New Yorkin päämajaan. Leland muutti Wolverinen tuhansia kiloja painavaksi ja tämän seurauksena hän putosi lattian läpi viemäreihin. Leland luuli, että Wolverine oli kuollut, mutta hän palasikin ja hyökkäsi Lelandin kimppuun. Wolverinen loikatessa Lelandin päälle, Leland muutti epätoivoisena Wolverinen painoa ja hänen kyntensä upposivat Lelandiin. Hän kuitenkin selviytyi tästä.

Myöhemmin Leland taisteli muiden klubin jäsenten kanssa Ryhmä-X:ää vastaan New Yorkin Central Parkissa. Leland käytti voimaansa upottaakseen Kolossin maan alle. Kun Nimrod hyökkäsi mutanttien kimppun, Ryhmä-X ja Helvetintulen Klubi yhdistivät voimaansa sitä vastaan. 

Leland lisäsi Nimrodin massaa siirtääkseen sitä lähemmäksi maata ja haavoittuvammaksi iskuille. Ylipainonsa ja huonon kuntonsa johdosta, tämä aiheutti Lelandille sydänkohtauksen. Stormin vaatimuksesta Leland vielä nosti taivaalla leijuvan Sebastian Shawin massaan, minkä johdosta hän törmäsi Nimrodiin painaen sen maahan. Tämän jälkeen Leland kuoli.

Tämä ei kuitenkaan ollut viimeinen kerta kun hänet nähtiin. Supervihollinen Black Talon herätti Lelandin ruumiin henkiin useiden muiden kuolleiden mutanttien tavoin ja teki niistä zombeja. Hänen motiivejaan tähän ei kuitenkaan kerrottu. Hulktaren voitettua Talonin, Leland haudattiin uudestaan. Varmuuden vuoksi hänen suunsa täytettiin suolalla ja hänen huulensa neulottiin yhteen.
Dominikus Zimmermann

**Dominikus Zimmermann** (30. kesäkuuta 1685 – 16. marraskuuta 1766) oli saksalainen rokokooarkkitehti ja arkkitehti Johann Baptist Zimmermannin veli. Heidän kuuluisimmat työt lienevät Steinhausenin ja Wiesin pyhiinvaelluskirkot.

Zimmermann kuului stukkotaiteilijoiden wessobrunnerilaiseen kouluun. Hän aloitti työnsä rappaajana ja eteni sitten rakennusmestariksi. Hän asui Landsberg am Lechissa, jonka pormestarina toimi vuodet 1748–1753. Zimmermann kuoli 1766 lähellä Wiesin pyhiinvaelluskirkkoa.

## Aiheesta muualla

*Zimmermann ArchInform-sivulla
Franchi SPAS-12

**Franchi SPAS-12** (**Special Purpose Automatic Shotgun**) on italialaisen Franchin valmistama itselataava/pumpputoiminen taisteluhaulikko, joka esiteltiin 1970-luvun loppupuolella.

Franchi SPAS-12 suunniteltiin sotilas- ja poliisikäyttöön, ja sen valmistus käynnistettiin vuoden 1979 lokakuussa. Haulikkoa markkinoitiin tulivoimaisena ja luotettavana, mutta muun muassa suuren painonsa ja monimutkaisen rakenteensa, ja siitä aiheutuvan kalleutensa vuoksi siitä ei koskaan tullut erityisen suosittua viranomaiskäytössä. 

SPAS-12:lla voi valinnaisen pumpputoimisuuden ansiosta ampua myös patruunoita, joilla kaasumäntätoiminen itselataava mekanismi ei toimi; viranomaiskäytössä esimerkiksi kyynelkaasupatruunoita. Perusmallin lisäksi Franchi markkinoi poliisivoimille lyhyempiä versioita, ja etutukkeja, joihin oli asennettu taskulamppu ja laser-tähtäin. 

Kun SPAS-12 esiteltiin Yhdysvalloissa vuonna 1983, sitä markkinoitiin pääasiallisesti metsästys- ja urheilutarkoituksiin. Yhdysvalloissa 1990-luvulla säädetty "rynnäkköaseet" kieltävä laki esti aseen maahantuonnin, ja vuonna 2000 Franchi, menetettyään aseen päämarkkina-alueen, lopetti SPAS-12:n valmistuksen siirtääkseen markkinoinnin uuteen Franchi SPAS-15 -haulikkoonsa.

## Aiheesta muualla
*Chris's Franchi SPAS-12 Shotgun Pages 
*Modern Weapons – SPAS-12
Malakansalmi

**Malakansalmi** () on Malakan niemimaan ja Indonesiaan kuuluvan Sumatran saaren välissä oleva salmi. Salmi yhdistää Intian valtamereen kuuluvan Andamaanienmeren ja Tyynenmereen kuuluvat Etelä-Kiinan meren toisiinsa. Salmi on noin 800 kilometriä pitkä ja pinta-alaltaan noin 65&nbsp;000 neliökilometriä. Malakansalmen eteläosat ovat matalia. Siellä vedensyvyys on keskimäärin noin 30 metriä, kun taas salmen luoteisosissa syvyys on keskimäärin noin 200 metriä. Salmen eteläosissa sijaitsee useita saaria ja hiekkaharjanteita. Malakansalmi on saanut nimensä Malesiassa sijaitsevan Malakan kaupungin mukaan, joka oli 1500–1600-luvuilla tärkeä satamakaupunki. Historian aikana salmea ovat hallinneet niin arabit, portugalilaiset, hollantilaiset kuin britit.

Geologisesti Malakansalmi kuuluu Sundan mannerjalustaan, joka oli noin 2,6 miljoonaa vuotta sitten merenpinnan yläpuolella. Molemmilla puolilla salmea on soita ja maaperä on lietteytynyt. Ilmasto on trooppisen kuuma ja kostea. Talvikuukausina ilmastoon vaikuttaa koillismonsuuni ja kesäkuukausina lounaismonsuuni. Alueen keskimääräinen vuosittainen sademäärä on noin 1900–2600 millimetriä. Vesi virtaa salmessa luoteeseen vuoden ympäri ja veden lämpötila vaihtelee noin välillä 28–31&nbsp;°C. Salmen itäosassa vesi on pari astetta viileämpää kuin sen länsiosassa. Malakansalmen veden suolapitoisuus on matala, koska useat joet laskevat salmeen.

Malakansalmi on yksi maailman tärkeimmistä merireiteistä, koska se on lyhin merireitti Kiinan ja Intian välillä. Tärkeyteen on myös vaikuttanut kansainvälisen Singaporen kauppakeskuksen sijainti salmen kaakkoispäässä. Salmessa valtamerien matkustaja- ja rahtilaivat purjehtivat pienten arabialais-, kiinalais- ja malaijilaistyyppisten pienten purjealusten seassa. Malakansalmen kautta kulkee yli puolet maailman öljyrahdista ja kolmannes maailmankaupasta. Salmen länsipuolella sijaitsevan Sumatran itärannikon öljyvarantoja on alettu hyödyntää 1900-luvun lopun ja 2000-luvun aikana. Reittiä käyttää vuosittain yli 60&nbsp;000 alusta. Salmi on kapeimmasta kohdastaan vain 2,8 kilometriä leveä, joten se muodostaa yhden merkittävimmistä meriliikenteen pullonkauloista. Malakansalmi onkin tunnettu merirosvoistaan. Salmessa kulkevia laivoja kohtaan tehdään noin 300–400 hyökkäystä vuosittain.

## Lähteet
Wiesin pyhiinvaelluskirkko

**Wiesin pyhiinvaelluskirkko** Saksassa on soikeanmuotoinen rokokookirkko, jonka on suunnitellut 1740-luvulla arkkitehti Dominikus Zimmermann. Kirkko sijaitsee Steingadenin kunnassa, Baijerissa, aivan Alppien juurella. Kirkon suunnittelija Zimmermann vietti viimeiset 11 vuotta elämästään läheisessä asumuksessa.

Vuonna 1738 puisen vapahtajapatsaan tulkittiin kyynelehtivän. Tätä pidettiin ihmeenä, minkä seurauksena patsaasta tuli pyhiinvaelluskohde. Vuonna 1740 rakennettiin pieni kappeli patsasta suojaamaan. Pian kuitenkin huomattiin, että rakennus oli aivan liian pieni pyhiinvaeltajille, joten Steingadenin luostari päätti määrätä rakennettavaksi erillisen pyhäkön.

Kirkko rakennettiin vuosien 1745 ja 1754 välisenä aikana. Kirkko siirrettiin maalliseen omistukseen 1800-luvun alussa. Paikallisten maanviljelijöiden protestit pelastivat rakennuksen myymiseltä ja purkamiselta.

Vuonna 1983 Wiesin pyhiinvaelluskirkko otettiin Unescon maailmanperintöluetteloon.

## Lähteet

## Aiheesta muualla

*Kirkon kotisivut 
*Wiesin pyhiinvaelluskirkko UNESCOn sivuilla
Pikakirjoittaja

**Pikakirjoittaja** on ammattinimike henkilölle, joka kirjoittaa
pikakirjoituksella ylös kokousten tai muiden keskustelujen
puheenvuoroja.

Suomessa pikakirjoittajia on ollut erityisesti eduskunnassa.
Säätyvaltiopäiville palkattiin ensimmäiset ruotsinkieliset
pikakirjoittajat vuonna 1863 ja suomenkieliset 1877.
Nykyisin eduskunnan pöytäkirjoja tekevät pöytäkirjasihteerit, joista
vain osa on pikakirjoitustaitoisia.

## Katso myös
* Suomenkielinen pikakirjoitus

## Lähteet